- Mit eget skøn er, at der er tale om omkring 50 piger. Sådan lød det fra en 31-årig mand, der torsdag blev fremstillet i grundlovsforhør i Retten i Hjørring, sigtet for omfattende blufærdighedskrænkelser af unge piger i alderen fra fire år til 14 år. Han blev anholdt på den skole, hvor han er elev onsdag 21. december og er nu varetægtsfængslet fire uger. Han erkender sig skyldig i at have krænket flere børn seksuelt. Profiler på Snapchat De voldsomme seksuelle krænkelser fandt ifølge anklagemyndigheden sted på det sociale medie Snapchat, hvor den 31-årige mand på forskellige profiler overtalte pigerne til blandt andet at tage nøgenfotos af sig selv. I et af tilfældene lykkedes det den nu fængslede mand at tvinge to piger i alderen 11-13 år til at udføre analsex. Truede de unge piger Den nu fængslede mand truede ofte de piger, han kom i kontakt med på Snapchat til at sende pornografiske billeder af sig selv. Truslen skulle ifølge anklageren bestå i, at hvis pigerne ikke gjorde, som han ville, så havde han andre nøgenbilleder af dem, han ville dele offentligt. Således lykkedes det ham tilbage i sommeren 2021 at tvinge en 14-årig pige til at sende nøgenbilleder af også hendes blot fire år gamle lillesøster. Anholdt på skole Alle krænkelser er ifølge anklagemyndigheden sket mod piger i hele landet i perioden fra januar 2021 og frem til 17. december i år. Det er fire dage før, Nordjyllands Politi anholder den 31-årige mand på hans uddannelsessted. Politiet har ligeledes foretaget ransagning af manden hjem, hvor blandt andet hans pc og telefoner er blevet og også yderligere skal undersøges. Måske flere sager på vej Anklagemyndigheden ville have den 31-årige varetægtsfængsel af hensyn til politiets efterforskning i den omfattende sag, der breder sig til hele landet, ligesom anklageren er bange for, at den nu fængslede ville vanskeliggøre og påvirke politiets efterforskning. Det fremgår af flere af de forurettedes afhøringsrapporter, at den sigtede har truet dem. Ifølge politiets oplysninger kan man i øjeblikket ikke afvise, at der i forbindelse med efterforskningen kan dukke flere sager af samme krænkende karakter op mod den 31-årige nu anholdte mand.

Referat:
En ung nordjysk mand fængslet foreløbig fire uger for omfattende blufærdighedskrænkelse af piger helt ned i fire-års alderen.